《秋闺有望诗》
南北朝·庾丹

耿耿横天汉，飘飘出岫云。月斜树倒影，风至水回文。

已泣机中妇，复悲堂上君。罗襦晓长襞，翠被夜徒薰。

空汲银床井，谁缝金缕裙。所思竟不至，持酒清夜分。

作者简介：南朝梁人。庾景休子。家饶资产。少有俊才，尝负钱数百万，父怒其无度而不为偿。后朝贤与丹游，父悦，为之偿债。为建康令，坐事流广州。武帝天监时为萧朗记室，以忠谏，被害。